224 S. P. L. Sørensen. Anv. af norm. Natriumoxalat i Titreranalysen. 



samme Maade faas ved at tillægge alle Tallene i Tabel VTs 

 sidste Rubrik ligestor Betydning Middelværdien for Svovlsyre- 

 indholdet i 100 Gram af den c. ^'i normale Svovlsyre at være 

 4,86998 Gram med største Afvigelse fra Middeltallet af 0,00037 

 eller i Forhold til den hele fundne Mængde 1 : c. 13000. 



Allerede i forrige Afsnit har jeg gjort opmærksom paa, at 

 »Natriumoxalat K» paa Grund af sit, om end ringe Indhold af 

 Natriumkarbonat maa give lidt lavere Værdier for Svovlsyrens 

 Styrke end et ganske rent Natriumoxalat. 



Som Hovedresultat af denne Undersøgelse mener 

 jeg at kunne fastslaa, at Natriumoxalat, fremstillet 

 paa nogenlunde omhyggelig Vis og tørret ved 23 0° C, 

 kan benyttes ved Syreindstillinger, selv hvor der 

 er Tale om meget nøjagtige Arbejder, uden at give 

 betydende Fejl. 



Det her meddelte Arbejde er udført paa den polytekniske 

 Læreanstalts kemiske Laboratorium og paa dettes Bekostning; 

 Laboratoriets Bestyrer, Hr. Professor, Dr. phil. S. M. Jørgensen 

 beder jeg derfor modtage min bedste Tak. 



Maj 1900. 



36 



